पटना। आस्था के महापर्व छठ के गीतन से ना सिर्फ बिहार के गलियन में रौनक बा, बल्कि बिहार के जेलन में भी एह गीतन के गूंज सुनल जा सकेला। बिहार के विभिन्न जेलन में बंद कैदी लोग भी सूर्योपासना के ई व्रत कइ रहल बाडे। पटना के बेउर जेल में 14 औरतन समेत 20 कैदी छठ पर्व कइ रहल बाडन। बेउर जेल के अधीक्षक शिवेंद्र प्रियदर्शी कहलन कि एह छठव्रती कैदियन खातिर जेल प्रशासन द्वारा कुल्ह बेवस्था कइल गइल बाटे, अउर अर्घ्य देवे खातिर अस्थायी जलकुंड के भी बेवस्था कइल गइल बाटे। ऊ कहलन कि बेउर जेल में हर साल कैदियन द्वारा छठ व्रत कइल जाला।
bho_Deva